Tampek pangasiangan Boven Digoel

Tampek pangasiangan Boven Digoel adolah kamp konsentrasi Balando untuak tahanan politik nan dioperasian di Hindia Belanda dari 1927 hinggo 1947. Kamp iko talatak di area terpencil di tapi sungai Digul, tapeknyo di wilayah nan kini manjadi Kabupaten Boven Digoel di Papua Selatan, Indonesia. Lokasi tersebut dipilih pado tahun 1928 untuak maasiangan warga Indonesia nan terlibat dalam pambarontakan kumunih 1926/1927 di Jawa jo Sumatra. Nasionalis Indonesia nan indak terkait jo Partai Komunis Indonesia balakangan dikirim pulo ka siko.
Kamp iko taletak di bagian palosok Pulau Papua, dikelilingi dek ratusan mil hutan nan indak tajangkau dan suku Papua nan bacakak, sahinggo kontak jo dunia lua dan kabur, ampaing mustahil. Kamp iko tanamo dek malaria endemiknya.
Para tahanan Boven-Digoel indak pernah diadili jo dihukum panjaro. Mereka malah dibuang ka kamp iko dek Gubernur Jenderal manggunoan hak exorbitante rechten nan mambuliahan untuk mangasiangan warga koloni. Pangasiangan indak marupoan proses yudisial dan indak dapek dipartanggungjawaban..
Di antaro mereka nan diasiangan di siko adolah panulih Marco Kartodikromo, Mohammad Hatta, nan kudian manjadi wakil presiden patamo Indonesia, Sutan Sjahrir, Perdana Menteri patamo Indonesia, dan Soetitah nan manjadi ketua seksi wanita Partai Komunis Indonesia.
Kondisi di kamp indak elok, utamonyo bagi para tahanan nan manolak karajo untuak Balando; saurang mantan jurnalis, Lie Eng Hok, manulih surek ka koran lamo Sin Po pado tahun 1929 tantang buruaknyo kondisi kamp, nan diterjamahan dan dicetak ulang di koran-koran Balando. Di dalamnyo, inyo manyabuik bahaso otoritas kamp mengurangi upah para tahanan nan bakarajo sampai saparampek, dan pado tahun barikuinyo mereka indak mandapek upah samo sakali, sahinggo para tahanan manjadi bangsaik. Di sisi lain, dokter kamp L. J. A. Schoonheyt manabikan sabuah buku tantang pangalamannyo di sinan. Inyo mangklaim kondisi di kamp itu ideal dan bahkan manyenangkan; salinan buku itu sampai ka tahanan kamp nan berang dek pengecualian kulik putihnyo. Masalah lainnyo adolah tutupan pohon alah dibarasiahan sacaro manyaluruah untuak maagih ruang bagi kamp sahinggo indak ado naungan dari matahari di sabagian gadang kamp..
Pado akhia tahun 1930-an, Balando masih manjadian Digoel sabagai ancaman untuak pambelot Hindia Balando; pad 1938 Gubernur Jenderal mausulan duo baleh kumunih lainnyo untuak diasiangan di siko, kabanyakan adolah anggota gerakan kumunih independen Tan Malaka PARI tapi ado pulo anggota PKI nan alah manjalin komunikasi rahasia jo para kumunih di Balando. Urang-urang nan dicalonan untuak diasiangan iko ditahan dalam "panahanan pra-persidangan" salamo babarapo lamo.
Pado Mei 1940, kementerian kolonial Belanda mamutuihan untuak manyudahi pangguonan Boven-Digoel sabagai kamp konsentrasi, mancaliak contoh ka panggunaan kamp nan samo dek Nazi yang indak populer sacaro politik; mereka mangirim memo ka sado departemen untuak manyudahi panggunaan istilah tersebut.
Kabanyakan tahanan dievakuasi ka Australia salamo Parang Dunia II, tapi kamp iko baru dibubarkan pado tahun 1947.
Babarapo laporan atau novelisasi tantang kahidupan di kamp itu tabik sangkek masih baoperasi. Iko tamasual Drama di Boven Digoel oleh Kwee Tek Hoay, nan tabik dalam bantuak majalah Panorama dari 1929-32 dan dijadian buku pado tahun 1938; Darah dan aer-mata di Boven Digoel oleh Oen Bo Tik (1931), Antara idoep dan mati atawa Boeron dari Boven-Digoel oleh Wiranta (1931); Merah oleh Lim Khing Ho (1937); Siasat yang Dahsyat oleh Shamsuddin Saleh (1936); Boven-Digoel: Het land van communisten en kannibalen oleh L. J. A. Schoonheyt (1936); dan Indonesia, een politiestaat oleh van Munster dan mantan tahanan Soekaesih.
Novelis Indonesia Pramoedya Ananta Toer, nan marupoan tahanan politik salamo maso Orde Baru, sangaik tertarik jo Boven-Digoel. Inyo marilis antologi tahun 2001 tantang catatan-catatan di kamp nan bajudul Cerita dari Digul, dan tokoh utamo novel tahun 1985-nyo, Footsteps juo mangalami pangasiangan ka wilayah timur Nusantara. Chalid Salim, mantan tahanan Digoel, juo manabikan laporannyo di Belanda pado tahun 1973, nan bajudul Vijftien jaar Boven-Digoel: concentratiekamp in Nieuw-Guinea: bakermat van de Indonesische onafhankelijkheid. Buku tersebut ditabikan dalam terjemahan Indonesia pado tahun 1977 dengan judul Lima Belas tahun Digul: kamp konsentrasi di Nieuw Guinea, tempat persemaian kemerdekaan Indonesia.
Koordinat: 6°5′48″S 140°17′52″E﻿ / ﻿6.09667°S 140.29778°E﻿ / -6.09667; 140.29778